รองนายกรัฐมนตรี หารือเลขาธิการอีอีซี เร่งหาทางออกเซ็นสัญญาเริ่มโครงการรถไฟความความเร็วสูงเชื่อม 3 สนามบินตามกำหนด
รองนายกรัฐมนตรีและรัฐมนตรีว่าการกระทรวงสาธารณสุขหารือเลขาธิการอีอีซี เร่งหาทางออกเซ็นสัญญาเริ่มโครงการรถไฟความความเร็วสูงเชื่อม 3 สนามบินตามกำหนดนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยว่า ในวันนี้ได้เรียกนายคณิต แสงสุพรรณ เลขาธิการสำนักงานคณะกรรมการนโยบายเขตพัฒนาพิเศษภาคตะวันออก หรือ EEC พร้อมด้วยคณะกรรมการคัดเลือกโครงการรถไฟความความเร็วสูงเชื่อม 3 สนามบิน มาประชุมร่วมกันเพื่อหารือข้อสรูปเรื่องของการส่งมอบพื้นที่ให้มีความชัดเจนและพิจารณาว่าการดำเนินการดังกล่าวเป็นไปตาม TOR ที่กำหนดไว้กับกลุ่มกิจการร่วมค้า CP หรือไม่ พร้อมยืนยันว่า ขณะนี้ยังเป็นไปตามกรอบเวลาที่จะสามารถเซ็นสัญญาลงนามได้ ไม่ได้เกิดความเสียหายต่อโครงการ แต่สิ่งสำคัญคือต้องยึด TOR ที่ผู้ประมูลต้องรับทราบและยอมรับในเงื่อนไขนั้น จึงไม่ต้องมีการเจรจาเพิ่มอีก เพราะถ้ารัฐบาลมีการปรับแก้ รายที่แพ้ประมูลก็จะมีการฟ้องร้องเรียกร้องค่าเสียหายกลับได้ ดังนั้นสิ่งที่ดีที่สุด ระหว่างรัฐบาลและผู้รับสัมปทาน ก็ต้องปฎิบัติตาม TOR ที่เขียนไว้อย่างชัดเจน ทั้งนี้หากมีการส่งมอบล่าช้า ผู้รับสัมปทานก็สามารถใช้สิทธิ์ในการต่ออายุสัญญาได้ ซึ่งถือเป็นการปฎิบัติทั่วไปที่เกิดขึ้นกับทุกหน่วยงานส่วนจะให้ระยะเวลากลุ่มกิจการร่วมค้า CP เซ็นสัญญาไปจนถึงเมื่อไรนั้น เห็นว่า เรื่องนี้ใกล้ได้ข้อสรุปแล้ว แต่ยืนยันก็ต้องเซ็นสัญญา ซึ่งรัฐบาลพร้อมให้ความช่วยเหลือ อำนวยความสะดวกในการแก้ปัญหาที่ติดขัดให้กับคู่สัญญาของรัฐ เพื่อให้งานเกิดความสำเร็จ เพราะฉะนั้นไม่มีเหตุผลที่จะต้องกลัวในการเซ็นสัญญา ยิ่งตนเองรับผิดชอบแล้ว ติดขัดปัญหาใด ก็พร้อมลงไปช่วยด้วยตนเองนายอนุทิน ยังกล่าวว่า หากไม่เซ็นสัญญา แล้วเปลี่ยนสัมปทาน รัฐก็ต้องเสียเงินเพิ่มขึ้นในการว่าจ้างรายอื่น ซึ่งส่วนต่าง กลุ่มรับสัมปทานเดิม ก็ต้องชดใช้ส่วนต่างอยู่ ดังนั้นเมื่อยังต้องชดใช้ส่วนต่างอยู่แล้ว ก็ควรดำเนินการเอง ซึ่งรัฐบาลก็พร้อมที่จะช่วยแก้ปัญหา ให้งานเดินหน้าไปได้ เพราะหากงานไม่เดิน EEC ก็ไม่เกิด ส่งผลให้การลงทุนสนามบิน ท่าเรือ ก็จะไม่เกิดขึ้น เพราะไม่มีใครกล้ามาลงทุน